**DJEČJI VRTIĆ SVETI KRIŽ ZAČRETJE**

**TRG JULIJA LEMBERGERA 7**

**49223 SVETI KRIŽ ZAČRETJE**

KLASA: 400-01/23-01/07

URBROJ: 2197-53-03-23-2

Sveti Križ Začretje, 07. studenog 2023.

**OPĆINA SVETI KRIŽ ZAČRETJE**

**PREDMET: 1. Izmjena financijskog plana**

**Dječjeg vrtića Sveti Križ Začretje za 2023. godinu**

**PRAVNI TEMELJ:** Članak 43. Zakona o proračunu

(Narodne novine broj 87/08, 136/12, 15/15 i 144/21)

**NADLEŽNOST ZA DONOŠENJE:** Općinsko vijeće Općine Sveti Križ Začretje

**PREDLAGATELJ:** Ravnateljica Dječjeg vrtića

**OBRAZLOŽENJE:**

Člankom 43. Zakona o proračunu propisano je da s ciljem uravnoteženja prihoda i primitaka, odnosno rashoda i izdataka proračuna nastalih u tijeku godine predstavničko tijelo donosi izmjene i dopune proračuna.

Budući da je od donošenja Proračuna Općine za 2023. godinu pa tako i Proračuna Dječjeg vrtića Sveti Križ Začretje došlo do promjena koje nisu bile poznate u vrijeme donošenja istog, a koje se odražavaju na prihodnu i rashodnu stranu proračuna, pokazalo se nužnim rebalansom izvršiti ponovno uravnoteženje Proračuna. Stoga se na osnovi dosadašnje dinamike ostvarenja prihoda i rashoda te procjene njihova ostvarenja, predlaže prva izmjena financijskog plana odnosno Proračuna Dječjeg vrtića.

Detaljno povećanje pojedinih razreda prihoda, odnosno rashoda izrađeno je na sljedeći način:

**P R I H O D I**

Ukupni prihodi proračuna Dječjeg vrtića Sveti Križ Začretje iznose **583.047,64 eur.**

**63612 TEKUĆE POMOĆI IZ MINISTARSTVA ZNANOSTI I OBRAZOVANJA**

Predlaže se povećanje na predmetnom kontu za 31.903,00 eura. Budući da su Osnivaču dodijeljena financijska sredstva u iznosu od 29.040,00 eura za održavanje i razvoj predškolske djelatnosti u 2023. godini.

**6526 VLASTITI PRIHODI (SUFINANCIRANJE RODITELJA)**

S obzirom da je Osnivač Općina Sveti križ Začretje temeljem dodijeljenih financijskih sredstava od 29.040,00 eura donijela odluku o oslobođenju roditelja/korisnika plaćanja obveze usluga Dječjeg vrtića za mjesec lipanj, izostala su navedena sredstva na predmetnom kontu pa se predlaže smanjenje u iznosu od 10.703,07 eura.

**65267 PRIHODI S OSNOVA OSIGURANJA**

Na temelju prijave štete na staklenoj površini kod jaslica, priznato je pravo na odštetu u iznosu od 169,05 eura pa se predlaže povećanje na predmetnom kontu.

**65269 OSTALI NESPOMENUTI PRIHODI**

Budući da su na ovom kontu iskazane uplate roditelja (korisnika usluga Dječjeg vrtića) za odlaske na izlete, Kiki festival, zajedničko slikanje djece, i sl., a troškove izleta su roditelji uplaćivali direktno turističkoj agenciji, predlaže se smanjenje na kontu za 460,00 eura.

**66311 TEKUĆE DONACIJE OD FIZIČKIH OSOBA**

Predlaže se smanjenje na predmetnom kontu za 430,00 eura, budući da su izostale donacije fizičkih osoba.

**66314 TEKUĆE DONACIJE OD OSTALIH SUBJEKATA IZVAN OPĆEG PRORAČUNA**

Na ovom kontu knjižena su sredstva dobivena u obliku donacije Udruge za promicanje ranog učenja stranih jezika „Naučimo puno“koja je provodila kraći program engleskog jezika u Dječjem vrtiću pa se iz tog razloga predlaže povećanje na kontu za 828,29 eura.

**67111 PRIHODI IZ PRORAČUNA OPĆINE SV.KRIŽ ZAČRETJE ZA FINANCIRANJE RASHODA POSLOVANJA**

Zbog dobivenih financijskih sredstava za održavanje i razvoj predškolske djelatnosti (knjiženo na konto 63612) predlaže se smanjenje na predmetnom kontu za 21.307,27 eura.

**RASHODI**

Ukupni rashodi Dječjeg vrtića Sveti Križ Začretje iznose **583.047,64 eura**

**Razdjel 003 PREDŠKOLSKI ODGOJI I ŠKOLSTVO**

**045 PLAĆE ZA ZAPOSLENE DV**

S obzirom na velik broj bolovanja tijekom godine te potrebe za zapošljavanjem kratkotrajnih zamjena, zapošljavanje trećeg odgojitelja predlaže se povećanje na poziciji za 4.000,00 eura.

**0450** **OSTALI RASHODI ZA ZAPOSLENE DV**

Budući da je više djelatnica na dužem bolovanju od 90 dana ostvarilo pravo na pomoć za slučaj bolovanja, isplaćene su dvije pomoći za slučaj smrti, tri potpore za rođenje djeteta te je najavljeno povećanje iznosa ostalih rashoda za zaposlene (božićnica, dar za djecu) došlo je do povećanih troškova na predmetnoj poziciji pa se predlaže povećanje za 4.460,93 eura.

**0460 DIDAKTIČKI MATERIJAL DV**

Zbog potrebe za nabavkom dodatne didaktike, predlaže se povećanje pozicije za 1.858,00 eura.

**0463 MATERIJAL ZA ČIŠĆENJE I ODRŽAVANJE DV**

S obzirom na mjesečnu tendenciju potrošnje po poziciji, predlaže se povećanje za 500,00 eura.

**047 ELEKTRIČNA ENERGIJA DV**

Budući da je država ograničila cijenu energenata, iznos mjesečne potrošnje na predmetnom kontu znatno je manji od planiranog pa se predlaže smanjenje u iznosu od 11.108,00 eura.

**0470 PLIN DV**

Kao što je već prethodno spomenuto, država je ograničila cijenu energenata pa je iznos mjesečne potrošnje na predmetnom kontu znatno je manji od planiranog te se predlaže smanjenje u iznosu od 11.254,00 eura.

**048 SITNI INVENTAR DV**

Predlaže se povećanje ove pozicije za iznos od 1.858,00 eura obzirom da je potrebno nabaviti dodatno posuđe za pripremu, čuvanje i serviranje hrane.

**049 USLUGE PROMIDŽBE I INFORMIRANJA DV**

Budući da do sada nisu utrošena sredstva na ovoj poziciji niti se takav trošak očekuje, predlaže se smanjenje u cjelokupnom iznosu od 133,00 eura.

**0492 POŠTANSKE USLUGE DV**

Predlaže se smanjenje u iznosu od 283,00 eura.

**0495 OPSKRBA VODOM DV**

Sukladno manjoj kumulativnoj mjesečnoj potrošnji opskrbe vodom predlaže se smanjenje na poziciji za za 1.044,00 eura.

**0496 IZNOŠENJE I ODVOZ SMEĆA DV**

S obzirom na dosadašnju potrošnju na ovoj poziciji, predlaže se povećanje za 358,00 eura.

**050 ODRŽAVANJE PROGRAMA DV**

Budući da je došlo do povećanja mjesečne naknade za održavanje programa za poslovanje Dječjeg vrtića, predlaže se povećanje za 813,00 eura.

**0500 OSTALE RAČUNALNE USLUGE**

S obzirom na mjesečnu tendenciju potrošnje po poziciji te potpisivanja ugovora sa ovlaštenom tvrtkom za održavanje web stranice Dječjeg vrtića, predlaže se povećanje za 1.173,00 eura.

**0504 RAČUNALNI PROGRAMI**

Zbog zakonske obveze objavljivanja informacija o trošenju sredstava na svojim mrežnim stranicama, potrebno je nabaviti dodatak u programu poslovanja pod nazivom “web platforma” te se predlaže povećanje na predmetnom kontu za 1.200,00 eura.

**0520 KOMUNIKACIJSKA OPREMA DV**

Budući da je nabavljen portafon, predlaže se povećanje u iznosu od 1.743,07 eura.

**0521 RAČUNALNA OPREMA DV**

S obzirom na dotrajalost računalne opreme po sobama dnevnog boravka, potrebno je nabaviti prijenosna računala kako bi se radni proces odvijao bez smetnji. Zbog toga se predlaže povećanje u iznosu od 1.858,00 eura

**052 UREDSKI NAMJEŠTAJ I OPREMA**

Zbog dotrajalosti namještaja i stolica u sobama dnevnog boravka (prijenos iz starog vrtića), potrebno je nabaviti nekoliko novih stolica za odgojitelje te ormara za pohranu igračaka te se predlaže povećanje na predmetnom kontu u iznosu od 3.000,00 eura.

**0525 OSTALA OPREMA I UREĐAJI DV**

Predlaže se povećanje u iznosu od 1.000,00 eura zbog potrebe za nabavkom alata i uređaja za radionu domara zbog svakodnevnih popravaka te izrade raznih pomagala za rad i igru djece.

RAVNATELJICA DJEČJEG VRTIĆA

Martina Jakuš, mag.praesc.educ.